Pako Ayestarán

Pako Ayestarán (s. 5. helmikuuta 1963) on espanjalainen jalkapallovalmentaja. Elokuusta 2020 lähtien hän on toiminut portugalilaisen CD Tondelan päävalmentajana.

Ura

Ayestaránin oma pelaajaura jäi juniorivuosiin Real Sociedadin organisaatiossa. Hän työskenteli jalkapallon parissa kuntovalmentajana, kunnes aloitti yhteistyön Rafael Benítezin apuvalmentajana CA Osasunassa. Ayestarán teki pitkään yhteistyötä Benítezin kanssa ja oli hänen apuvalmentajanaan myös CF Extremadurassa, CD Tenerifessä, Valenciassa ja viimeiseksi Liverpoolissa.Pako Ayestarán: The big interview  Liverpool FC. Viitattu 2.4.2016. Benítezin aisaparina Ayestarán oli nostamassa sekä Extremaduraa että Tenerifeä pääsarjatasolle. Apuvalmentajauran kruunuina tulivat UEFA Cupin voitto Valenciassa ja Mestarien liigan voitto Liverpoolissa.

Syyskuussa 2007 Ayestarán jätti Liverpoolin ja hänen 11 vuotta kestänyt yhteistyösuhteensa Benítezin kanssa päättyi.Rafael Benitez's assistant quits Liverpool Telegraph. Viitattu 2.4.2016. Lähdön taustalla oli periaatteellisia erimielisyyksiä liittyen joukkueen valmennukseen.I did not betray Benitez, he just forgot his principles: Former Liverpool No 2 Ayestaran speaks out ahead of Rafa's Anfield return Daily Mail. Viitattu 2.4.2016.

Liverpoolista lähtönsä jälkeen Ayestarán toimi tammikuussa 2008 lyhyen aikaa Real Sociedadin urheilutoimenjohtajana ja sen jälkeen fysiikkavalmentajana SL Benficassa ja Valenciassa.PAKO AYESTARÁN Transfermarkt. Viitattu 2.4.2016. Hän jätti tehtävänsä Valenciassa kesällä 2010. Lähdön taustalla olivat näkemyserot seuran päävalmentajana toimineen Unai Emeryn kanssa.Valencia To Part With Fitness Coach Pako Ayestaran Goal.com. Viitattu 2.4.2016.

Kaudella 2011/12 Ayestarán työskenteli Quique Sánchez Floresin apuvalmentajana Al-Ahli Dubaissa.Quique prolonga un año más su estancia en Dubai SuperDeporte. Viitattu 2.4.2016. Päävalmentajadebyyttinsä kokenut Ayestarán teki elokuussa 2013, kun hänestä tuli meksikolaisen Tecosin päävalmentaja.Ex auxiliar de Benítez, DT de Tecos ESPN Deportes. Viitattu 2.4.2016. Ayestarán ei hyvistä suorituksista huolimatta onnistunut nostamaan Tecosia Meksikon pääsarjaan ja hän jätti paikkansa kesällä 2014.Ayestarán no irá con Estudiantes a Zacatecas  Informador. Viitattu 2.4.2016.

Elokuussa 2014 Ayestarán jatkoi uraansa Maccabi Tel Avivin päävalmentajana.Óscar García abandona el banquillo del Maccabi Tel Aviv por la guerra en Gaza Marca. Viitattu 2.4.2016. Maccabi pelasi loisteliaan kauden 2015/16 Ayestaránin alaisuudessa ja voitti historiansa ensimmäisen triplamestaruuden, kun pokaali tuli liigassa, State Cupissa ja Toto Cupissa.Ayestarán, triplete histórico con el Maccabi Marca. Viitattu 2.4.2016. Menestyksestä huolimatta Ayestarán jätti seuran kauden jälkeen.Maccabi Tel-Aviv, Ayestaran no continúa pese al triplete esFutbol.net. Viitattu 2.4.2016. Hänen huhuttiin palaavan Liverpoolin apuvalmentajaksi, mutta lopulta hän palasi valmentamaan Meksikoon Santos Lagunaan.Liverpool set to reappoint Pako Ayestaran to coaching staff as Brendan Rodgers' new No2 Mirror. Viitattu 2.4.2016.El español Pako Ayestarán dirigirá al Santos Laguna, último campeón en México Mundo Deportivo. Viitattu 2.4.2016. Hän jätti seuran marraskuussa 2015 heikkojen esitysten myötä.Santos Laguna and Pako Ayestaran part ways  CF Santos. Viitattu 2.4.2016.

Helmikuussa 2016 Ayestarán palasi Valenciaan, kun hänestä tuli Gary Nevillen apuvalmentaja edustusjoukkueeseen.Gary Neville: Valencia needed Pako Ayestaran on coaching team ESPN. Viitattu 2.4.2016. Seuran peliesitykset Nevillen alaisuudessa olivat heikkoja ja lopulta seura nosti Ayestaránin päävalmentajaksi huhtikuun alussa.New Valencia boss Pako Ayestaran takes over from Gary Neville Daily Mail. Viitattu 2.4.2016. Ayestaránin johdolla Valencia heräsi taistelemaan paremmista sijoituksista ja voitti muun muassa FC Barcelonan kotonaan. Lopputuloksissa joukkue oli lopulta 12:s voitettuaan kolme kahdeksasta Ayestaránin alaisuudessa pelaamastaan ottelusta. Kauden jälkeen seura teki hänen kanssaan kaksivuotisen jatkosopimuksen.La Liga: Valencia appoint Pako Ayestaran on long-term deal BBC. Viitattu 7.6.2016. Kausi 2016/17 alkoi Valencian osalta heikosti ja neljä perättäistä tappiota kauden ensimmäisissä otteluissa johtivat Ayestaránin potkuihin syyskuun puolivälissä 2016.Valencia sack Pako Ayestaran after he posts worst record as coach The Guardian. Viitattu 23.9.2016.

Syyskuussa 2017 Ayestaránista tuli Las Palmasin päävalmentaja.Oficial: Pako Ayestarán, nuevo entrenador de Las Palmas Hän ei saanut Las Palmasin kurssia kääntymään, vaan joukkue ei voittanut yhtään seitsemästä pelaamistaan otteluista. Seurajohto erotti Ayestaránin marraskuun lopussa 2017.Soccer-Las Palmas sack Ayestaran after seventh loss in nine

Kesällä 2018 Ayestaránista tuli meksikolaisseura CF Pachucan päävalmentaja.Pachuca's new coach sets sights on Mexican title Hän sai potkut seurasta tammikuussa 2019 heikkojen peliesitysten vuoksi.Liga MX's Pachuca fires Spanish manager Ayestaran

Elokuussa 2020 Ayestarán allekirjoitti kaksivuotisen sopimuksen portugalilaisen liigaseura CD Tondelan kanssa.Pako Ayestarán, nuevo entrenador del Tondela portugués

Meriitit
Päävalmentajana

 Israelin mestaruus: 2015
 Israel State Cup: 2015
 Toto Cup: 2015

Apuvalmentajana

 Mestarien liiga: 2005
 UEFA Cup: 2004
 UEFA Super Cup: 2005
 Espanjan mestaruus (2): 2002, 2004
 FA Cup: 2006

Lähteet

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt